
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02668/2013-04
21.03.2014. године

Б е о г р а д


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 21.03.2014. године, донела је

О Д Л У К А

О   Д О П У Н И   О Д Л У К Е
о акредитацији студијског програма

основних академских студија
Утврђује се да УНИВЕРЗИТЕТ „УНИОН – НИКОЛА ТЕСЛА“ – ФАКУЛТЕТ ЗА МЕНАЏМЕНТ са седиштем у  DOCVARIABLE ConvertString(Adresa,1,5) \* MERGEFORMAT Његошева 1/а, 21205 Сремски Карловци,  DOCVARIABLE ConvertString(Sediste,1,5) \* MERGEFORMAT СРЕМСКИ КАРЛОВЦИ, ПИБ:  DOCVARIABLE PIB \* MERGEFORMAT 101692530, Матични број: 08732370,  испуњава прописане стандарде за акредитацију студијског програма: основне академске студије – ИНЖЕЊЕРСКИ МЕНАЏМЕНТ у оквиру поља техничко-технолошких наука у области индустријско инжењерство и инжењерски менаџмент и то за упис 100 (сто) студената у седишту Установе за извођење на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Допуну Уверења. 

О б р а з л о ж е њ е
Високошколскa установа УНИВЕРЗИТЕТ „УНИОН – НИКОЛА ТЕСЛА“ – ФАКУЛТЕТ ЗА МЕНАЏМЕНТ са седиштем у  DOCVARIABLE ConvertString(Adresa,1,5) \* MERGEFORMAT Његошева 1/а, 21205 Сремски Карловци,  DOCVARIABLE ConvertString(Sediste,1,5) \* MERGEFORMAT СРЕМСКИ КАРЛОВЦИ, је дана 25.04.2010. године поднела захтев за акредитацију студијског програма основне академске студије – ОПЕРАТИВНИ МЕНАЏМЕНТ у оквиру поља друштвено-хуманистичких наука под бројем 612-00-00135/37/2010-04 и програм је акредитован од стране Националног савета за високо образовање, а дана 25.12.2013. године под бројем 612-00-02668/2013-04 поднела је допунску документацију за прелазак са 3 на 4 године студија, за акредитацију студијског програма основне академске студије – ИНЖЕЊЕРСКИ МЕНАЏМЕНТ у оквиру поља техничко-технолошких наука у области индустријско инжењерство и инжењерски менаџмент.
Студијски програм припада пољу техничко-технолошких наука у области индустријско инжењерство и инжењерски менаџмент, што је у складу са законом и листом области коју је утврдио Национални савет. Назив дипломе ДИПЛОМИРАНИ ИНЖЕЊЕР МЕНАЏМЕНТА је у складу са листом звања коју је утврдио Национални савет, а дужина студија у трајању од 4 године је у складу са законом.

Програм је прихваћен од стране ННВ 29.11.2013. год., и од стране Сената Универзитета УНИОН „Никола Тесла“ у Београду 10.12.2013. године.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240.
Студијски програм је акредитован 25.10.2010. број. 612-00-00135/37/2010-4.
Установа је објавила публикацију о студијском програму и подаци су такође присутни на сајту установе www.famns.edu.rs.

Сврха постојања оваквог програма је добро дефинисана. Циљеви су јасно дефинисани. 

Компетенције свршених студената су јасно дефинисане у складу са потребама привреде
Структура курикулума обухвата распоред предмета по семестрима, фонд часова и број ЕСПБ. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање предмета, садржајем предмета, препорученом литературом, методима извођења наставе, начином провере знања и оцењивања. У структури студијских програма правилно заступљене различите групе предмета према препорученим процентима. Академско-општеобразовни предмети 14,29%, Теоријско-методолошки предмети 19,64%, Научно-стручни предмети 34,64%, Стручно-апликативни предмети 31,43%.

Програм је прилагођен савременим кретањима у овој области и студентима пружа неопходно знање за каснији рад на проблематици инжењерског менаџмента у различитим областима. Програм је у довољној мери усаглашен са другим програмима који се слушају у истој установи и са 3 иностране високошколске Установе.

Програме уписује одговарајући број студената сходно расположивим могућностима установе, 100 студената на прву годину или укупно 400. При упису се проверавају способности студената које одговарају карактеру студијског програма. Полаже се пријемни испит.
Студенти полагањем испита стичу одређени број ЕСПБ бодова. Број ЕСПБ бодова утврђен је за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе у границама дефинисаних у стандарду. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитних обавеза и полагањем испита. Укупан број предмета је 27, од тога обавезни 22, а изборних 5 који се бирају са листе од 10 предмет. Активна наставна недеља 20 часова, а 600 часова годишње. Предавања су заступљена са 50 %. Изборност је 20,42%. Стручна пракса: Менаџерске вештина 1, 2 и 3 по 45 часови по 5 бодова. Завршни рад 120 часова и 9 бодова
Стручна пракса је 150 часова у оквиру предмета (I год. 30, II год. 30, III год. 60 и IV год. 30 часова), а дипломски рад је 7 бодова.

Активна настава по годинама је: 

I- 20 часова недељно или 600 часова годишње, предавања 10 часова недељно или 50%

II- 20 часова недељно или 600 часова годишње, предавања 10 часова   

недељно или 50%.

III- 20 часова недељно или 600 часова годишње, предавања 10 часова 

недељно или 50%.

IV-  20 часова недељно или 600 часова годишње, предавања 10 часова недељно или 50%.
Укупан број наставника је довољан да покрије укупан број часова наставе на студијском програму. У реализацији студијског програма основних академских студија укључено је 24 наставника (од чега је 19 наставника запослено са пуним радним временом, и за све су дате копије радних књижица, 3 са делом и 2 по уговору). Просечно оптерећење наставника на студијском програму је 3,21 час недељно. Наставници са пуним радним временом држе 89,61% наставе. Испуњен је захтев да 70% часова, од активне наставе коју држе наставници, држе наставници  са пуним радним временом.

Број сарадника 18, и сви су са пуним радним временом,  је довољан да покрије укупан број часова наставе на студијском програму, а оптерећење је 3,64 часа недељно
Величина група за предавања и вежбе одговара Допуни стандарда за акредитацију студијских програма у оквиру поља техничко-технолошких наука. 

Оптерећење наставника на Установи 4,88 часова недељно, а сардника 6,13 часова недељно. Наставници запослени са пуним радним временом држе 86,7% наставе.
Обезбеђен је одговарајући простор за извођење наставе. Установа располаже простором од 2,475,81 м2 или 2,27 м2 по једном студенту, што значи да радом у сменама испуљава тражене критеријуме. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. Изграђена је нова зграда - „паметна“ зграда.
Установа је обезбедила одговарајући радни простор за наставнике и сараднике.

Обезбеђена сва техничка опрема за савремено извођење наставе.

Постоје библиотечки ресурси релевантни за извођење студијског програма. Високошколска установа обезбедила покривеност предмета одговарајућом уџбеничком литературом. Наведена листа уџбеника доступна студентима на студијском програму броји 109 наслова, а листа библиотечких јединица релевантних за студијски програм 140 наслова. Опремљеност училима и помоћним наставним средствима омогућава нормално одвијање наставног процеса. Наведена је опрема од 101 јединица.
Установа је установила процедуре за праћење квалитета студијског програма. Континуирано прати спровођење плана наставе, као и планова рада за сваки предмет и предузима мере за унапређење квалитета у погледу курикулума, наставе, наставног особља, оцењивања студената, уџбеника и литературе. Преко студенских анкета проверава и утврђује да ли наставници и сарадници имају коректан и професионалан однос према студентима.  
Именована је Комисија за квалитет од 7 чланова из свих структура
Након што је размотрила све релевантне чињенице, Комисија за акредитацију и проверу квалитета је установила да студијски програм испуњава све законом прописане услове и стандарде неопходне за издавање допуне Уверења о акредитацији студијског програма основне академских студија – ИНЖЕЊЕРСКИ МЕНАЏМЕНТ у оквиру поља техничкотехнолошких наука у области индустријско инжењерство и инжењерски менаџмент за упис 100 (сто)  студената у седишту Установе за извођење на српском језику. 
Имајући у виду да је високошколска установа  испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02668/2013-04
21.03.2014. године

Б е о г р а д 


ДОПУНА  УВЕРЕЊА
О АКРЕДИТАЦИЈИ ОСНОВНИХ АКАДЕМСКИХ СТУДИЈА
прелазак са 3 на 4 године студија

УНИВЕРЗИТЕТ „УНИОН – НИКОЛА ТЕСЛА“ – ФАКУЛТЕТ ЗА МЕНАЏМЕНТ са седиштем у  DOCVARIABLE ConvertString(Adresa,1,5) \* MERGEFORMAT Његошева 1/а, 21205 Сремски Карловци,  DOCVARIABLE ConvertString(Sediste,1,5) \* MERGEFORMAT СРЕМСКИ КАРЛОВЦИ, ПИБ:  DOCVARIABLE PIB \* MERGEFORMAT 101692530, Матични број: 08732370, испунио је стандарде прописане Правилником о стандардима и поступку за акредитацију високошколских установа и студијских програма („Службени гласник РС” број 106/06, 112/08), за акредитацију студијског програма основне академске студије – ИНЖЕЊЕРСКИ МЕНАЏМЕНТ у оквиру поља техничко-технолошких наука у области индустријско инжењерство и инжењерски менаџмент и то за упис 100 (сто) студената у седишту Установе за извођење на српском језику.

Ова Допуна уверења издаје се на основу члана 16. став 5. тачка 1) Закона о високом образовању („Службени гласник РС” број 76/05, 100/07, 97/08, 44/10). 

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап


